प्रकाश दियां गल्लां सुनी ऐ कोल गै बैठे दा इक आदमी नुआड़े मूआं अल्ल दिक्खन लगी पेआ। ओ शैल करी ऐ जानदा हा जे प्रकाश किन्नेक पानीया च ऐ। उसगी ए बी पता हा जे अजकल प्रकाश दे घर लाल औन्दा जन्दा ऐ ते किस मतलब आस्तै औन्दा ऐ। मते लोकें च नुआढ़ी चर्चा पेई गेदी ही। ओ किश बोलना गै चांहदा हा जे चान चक्क गै लाल उठी आया। प्रकाश लाला गी दिखदे गै चौकड़ी चा उठी बैठा ते ते लाल गी लेइऐ अपने घरा अल्ल टुरी पेआ। दूए साथियें मता जोर लाया-जे इक दो बाजी होर लाई लै पर प्रकाश ने कुसै दी नई सुनी।